SEBUAH SIRI NETFLIX
Terima kasih. Siapa nama awak?
Saya Ko Se-gyeong.
Saya dan Ik-sun serumah.
Saya kawannya paling rapat di sini.
Helo?
Ya, Se-gyeong.
Saya tahu saya dah cakap, tapi apabila Ik-sun keluar nanti…
Tak kisahlah pukul berapa.
Boleh awak suruh dia terus telefon saya?
Ya, baiklah.
Tapi awak betul-betul tak perlu risau.
Kecederaannya tak serius.
Okey, terima kasih.
Rasa macam nak gila…
Kenapa tak tidur lagi?
Teman wanita saya sepatutnya telefon saya.
Nak saya teman awak minum?
Tak payahlah. Buat saja hal awak.
Baiklah.
Helo? Awak okey?
Nasib baik awak tak cedera teruk.
Macam mana dengan pemandu?
Semua orang okey. Pasangan itu dah balik ke rumah kami.
Awak tak "okey".
Imbasan CT awak tunjuk ada pendarahan dalam otak
dan tangan awak juga cedera. Itu bukan "okey".
Bukannya kepala saya pecah.
Hanya sedikit saja darah. Doktor kata tak bahaya.
Doktor di sini kata saya tak perlu bimbang.
Sayang, saya betul-betul okey. Saya baik-baik saja.
Tak dengar daripada suara saya?
Walaupun imbasan CT nampak okey,
kecederaan awak mungkin beri kesan lambat.
Pendarahan boleh jadi teruk dua hari kemudian.
Berehat dan pantau betul-betul.
Jika sakit kepala, muntah atau pening, terus ke Jabatan Kecemasan.
Baiklah.
Profesor Kim, jangan risaukan saya, pergilah tidur.
- Bukankah dah lewat di sana? - Ya, dah pukul 2:00 pagi.
Mereka mahu awak tinggal di hospital hari ini, bukan?
Ya, mereka mahu pantau keadaan saya malam ini.
Aduhai, saya betul-betul okey.
Satu hari dah terbazir, jadi saya akan melawat
Tambangan Bournemouth esok dengan santai.
Apa maksud awak? Berehat saja selama dua hari
dan terus balik ke London.
Awak patut berehat esok
dan balik ke rumah lusa.
Bukankah berehat di rumah lebih selesa?
Saya tak nak terus balik.
Saya keluar beberapa jam saja.
Saya boleh jaga diri.
Awak tak perlu risau tentang saya, okey?
Mereka cari saya. Nanti saya telefon lagi.
Tak, saya akan telefon apabila keluar hospital esok.
Pergilah tidur.
Saya rasa bersalah awak berjaga sepanjang malam kerana saya.
Maafkan saya. Selamat malam.
Saya cintakan awak. Harap awak cepat sembuh.
Okey, baiklah.
Saya tak suka apabila jatuh sakit.
Selamat malam. Saya cintakan awak.
Okey.
PUSAT PERUBATAN YULJE
Nak pergi tengok Ba-da sekarang?
- Baiklah. - Helo, Profesor Ahn.
Helo.
Profesor Ahn, hingga hari ini, kita hanya berikan Seo-A antibiotik.
Nak teruskan rancangan asal?
Ya, kita akan hentikannya esok.
Dr. Do Jae-hak, harap awak dapat buat pembedahan dengan baik hari ini.
Jangan bimbang, profesor.
Awak boleh harapkan saya.
Aduhai, nampak macam awak belajar pandai bercakap saja.
Ini lambat habis kalau kerja kamu senang.
Tapi kalau saya, ia akan habis cepat.
Pastikan kerja saya senang hari ini. Boleh, bukan?
Saya akan cuba.
Hei!
Profesor Ahn, mak Ba-da sangat bimbang.
Kami dah kata pembedahan ini mudah,
tapi dia risau tentang anestesia am dan parut pembedahan.
Tentulah dia risau.
Bagi seorang ibu, tiada pembedahan yang mudah.
Profesor Ahn.
Awak ada anak?
Saya? Ya. Malah, ramai.
Semua pesakit yang saya rawat umpama anak saya.
Helo.
Dia memang macam malaikat.
Saya setuju.
Saya dah baca draf tesis awak.
Saya tahu topik itu rumit. Awak buat dengan baik.
Saya tahu awak kata begini sebab tak nak kecilkan hati saya.
Berterus terang saja. Saya takkan kecil hati.
Sebenarnya…
Apa kata kita minum kopi?
Baiklah, saya akan buat sekarang.
Kurang pekat pada waktu pagi?
Ya, terima kasih. Tak apa, biar saya yang buat.
Awak pergi cetak draf, Seon-bin.
- Mari lihat bersama. - Baiklah.
Profesor Chae, awak balik ke Seokcho malam ini?
Taklah, esok pagi. Saya hanya ada rawatan waktu tengah hari.
- Awak nak kopi hitam, bukan? - Ya, terima kasih.
Sama-sama.
Kami akan jalankan pembedahan awal esok pagi.
Dia boleh makan apa saja hingga waktu tidur malam ini,
tapi pastikan dia tak makan atau minum apa-apa esok, termasuklah air.
Ba-da kuat makan?
Ya. Dia sangat tamak dengan makanan.
Aduhai.
Puan boleh beri dia makan empat jam selepas pembedahan,
jadi berhati-hati saja hingga esok pagi.
Ada apa-apa soalan tentang pembedahan esok?
Berapa lama masa pembedahan?
Pembedahan saja akan ambil masa sejam.
Kalau dikira masa untuk pindahkan dia ke bilik bedah dan masukkan bius…
Paling lama mungkin tiga jam.
Kami akan jalankan prosedur bernama "pemotongan sista duktus tiroglosal".
Kami akan buat bukaan pada lehernya dalam tiga hingga lima sentimeter
dan buang sista itu.
Ia akan tinggalkan parut yang ketara, bukan?
Luka pembedahan kira-kira sebesar ini.
Walaupun kami cuba kecilkannya,
ia akan jadi sebesar ini.
Dia suka buat begitu dengan sesiapa yang dia jumpa.
Ya, janji.
Pembedahan akan berjalan lancar dan awak akan cepat sembuh, Ba-da.
Okey!
Ada apa-apa perubahan pada Sim Eun-yeong?
Kami periksa serviks dia.
Bukaan baru satu sm, jadi ia masih belum terbuka.
Tapi dia kerap alami kontraksi
dan nadinya meningkat ke 120. Dia rasa sangat tak selesa,
jadi kami hentikan ritodrine dan tukar kepada atosiban.
Juga Betamethasone.
Sinar-X dada pula? Ada tanda-tanda edema peparu?
Tak, kami dah periksa. Tak ada tanda edema peparu.
Tapi pesakit sangat bimbang.
Awak nak saya periksa dia, bukan?
Ya.
Baiklah.
- Min-ha. - Ya?
Tanyalah.
Macam mana awak tahu?
Awak boleh baca fikiran saya?
Tak. Tentulah tak boleh. Saya nampak awak mencatat.
NAK TANYA ATAU TIDAK?
Awak Hamlet?
Apa soalan awak?
Pesakit Kim Ye-ji dah boleh balik?
Itu yang saya nak tanya.
Nitrazine dia tak positif, bukan?
Ya. Serta tiada darah terkumpul yang dikesan.
Baguslah.
Saya akan beritahu dia semasa meronda nanti.
- Mari pergi. Mesti dia menunggu. - Okey.
Indeks somatik hati puan nampak bagus.
Tahap imunosupresan juga bagus.
Buah pinggang pun berfungsi dengan baik. Semuanya nampak bagus.
Ada apa-apa soalan?
Ini tak serius pun,
cuma saya tak boleh hadam makanan macam dulu.
Perut saya selalu sakit.
Macam saya pernah beritahu,
pundi hempedu dikeluarkan ketika pemindahan hati,
yang boleh menyebabkan masalah penghadaman sementara.
Cuba elakkan makanan berminyak
dan pastikan selalu bersenam.
Ya, saya ikut nasihat doktor dan selalu bersenam.
Jangan bimbang, doktor. Saya akan pastikan dia tak lupa.
Dia baru saja sihat.
Jangan risau tentang senaman dan dietnya.
Aduhai, baiklah. Teruskan usaha.
Kalau begitu, jumpa bulan depan.
- Okey. - Oh, ya.
- Puan tinggal di Jinhae, bukan? - Ya.
Mesti penat nak datang sejauh ini.
Bertolak pukul berapa?
- Kami sampai malam tadi. - Aduhai.
Kami sampai waktu awal pagi
dan tidur di kerusi di lobi.
Dulu, kami menginap di motel,
tapi sekarang susah nak dapat bilik.
Lagipun, kami perlu keluar awal pagi,
jadi kami tak nak bazirkan duit.
Tapi penting untuk kamu dapatkan tidur yang cukup.
Bukankah puan perlu jumpa ahli neurologi kami?
Puan jalani rawatan infraksi serebral.
Betul! Doktor sangat bijak.
Aduhai.
Saya selalu dengar orang kata begitu.
Bila sesi rawatan itu? Puan kena datang semula.
Boleh awak periksa?
Tunggu sekejap.
Pada 25 Mac.
Ya, 25 Mac. Dengan Profesor Yoo Mi-hye, bukan?
Ya, betul.
Sekejap. Maknanya,
saya perlu jumpa Profesor Lee dalam masa sebulan
dan kena datang semula seminggu selepas itu?
Ya, kita akan datang lagi. Bagus juga dapat jalan-jalan di Seoul.
Apa yang awak merepek? Saya penatlah.
Biar saya samakan harinya.
Kita akan jumpa pada hari puan jumpa ahli neurologi.
Alang-alang jumpa pesakit luar pada hari Rabu.
Betul? Tak mengapakah?
Ya. Puan sembuh dengan cepat
dan semua rekod bagus, jadi kita boleh lewatkan seminggu.
Saya senaraikan ubat yang cukup.
Kamu tinggal jauh, jadi saya tak kisah.
- Terima kasih banyak, doktor. - Terima kasih, doktor.
Tiada masalah. Hati-hati pulang ke rumah.
- Terima kasih. - Jumpa sebulan lagi.
- Ya, jumpa lagi. - Mari pergi.
Terima kasih.
Okey, hati-hati.
Kim Jun-wan bercakap.
Okey, pembedahan baru habis. Saya datang sekarang.
Okey.
UNIT RAWATAN RAPI
Boleh masuk sekarang.
Mari periksa kalau semua dah ada dan kita masuk bersama.
Penjaga Kang Dong-hyeon?
- Saya. - Bagus.
Penjaga Choi Han-na?
- Saya. - Okey.
- Penjaga Lee Won-u? - Ya.
Bagus. Penjaga Bae Min-jin?
- Di sini. - Okey. Penjaga Lee Hye-ri?
Jadi keputusan berkenaan pemboleh ubah lain tak perlu ada, bukan?
Ya, awak sertakan keputusan
yang tak penting secara statistik
- dan ia serabutkan mata. - Okey.
Akhir sekali…
Pada bahagian kesimpulan,
awak tulis yang ambang isi padu meningioma adalah 14 sentimeter kubik.
Jadi saya fikir perbincangan patut fokus tentang mekanisme
bagaimana pertumbuhan meningioma menyebabkan edema serebrum.
Saya dah tulis beberapa kata kunci untuk awak.
Tapi apa kata awak buat semula ini dan hantar pada saya?
Saya akan e-mel apa yang saya tulis sebagai rujukan awak.
Okey, baiklah. Terima kasih.
Saya akan tulis semula dan hantar secepat mungkin.
Baiklah.
Sedap kopi ini.
Awak yang buat sendiri.
Saya cakap kepada diri sendiri.
Awak suka dan seronok belajar, bukan?
Saya?
Taklah. Saya tak rasa ia seronok.
Siapa yang seronok belajar?
Profesor.
Ya.
Saya seronok belajar.
Bukankah seronok belajar benda baru?
Saya belajar bidang ini sebab semakin lama, ia semakin…
- Susah. - seronok.
Awak tak tahukah betapa menariknya otak manusia?
Ada banyak lagi yang kita tak tahu tentang otak.
Saya suka merawat pesakit,
tapi lagi suka membaca dan belajar seumur hidup.
Saya pelik, bukan?
BILIK SIMPANAN ALATAN
Saya dah tukar tetapan ventilator.
Analisis ABG semula dalam 30 minit.
Baiklah.
Helo.
Awak dah ucap helo tadi. Kenapa ucap lagi?
Maafkan saya.
- Jang Hong-do. - Ya, profesor.
Di mana mesin hati-paru-paru patut disambungkan ketika pembedahan jantung?
Aorta serta…
Satu lagi…
Aorta serta…
Serta…
Aorta serta…
Awak perlu belajar dengan lebih tekun supaya boleh terus jawab.
Saya mungkin tanya soalan yang sama
atau soalan lain.
Terima kasih.
ICU KAKITANGAN SAHAJA
PUSAT PERUBATAN YULJE
- Ru-bin dah keluar dari bilik bedah? - Ya, kami di PICU.
Okey, saya datang.
Pembedahan berjalan lancar.
Seperti yang kami jangka, berdasarkan keputusan ujian,
ada satu lubang besar di antara dua ventrikel.
Kami dah tutup menggunakan perikardium iaitu kantung tipis
yang membaluti hatinya.
Kami juga dapati ada lubang kecil di antara dua atrium
dan itu pun kami dah tutup.
Pembedahan berjalan lancar tanpa sebarang masalah,
jadi saya rasa kita tak perlu risau tentang pemulihannya.
Jangan bimbang. Kami akan pantau dia dengan teliti.
- Terima kasih, Profesor Kim. - Terima kasih.
Pembedahan Ru-bin dah selesai.
Saya minta diri.
Ibu bapa Min-chan ada di sini, bukan?
Mereka ada di luar. Nak panggil mereka?
Tak apa, biar saya jumpa mereka.
- Awak nak ke mana? - Nak ikut awak.
- Kenapa? - Sebab awak nak beritahu berita baik.
Saya nak naikkan semangat.
Saya punya bila?
Awak selalu naikkan semangat saya.
Sekarang pun dah rasa bersemangat.
Aduhai, ada saja benda dia nak cakap. Oh, Tuhan.
Ultrabunyi nampak baik dan denyutan jantung juga kuat.
Badan Min-chan berusaha membiasakan diri dengan jantung baru.
Dia patut boleh dipindahkan ke wad biasa esok.
Macam tak percaya hari ini akan tiba.
Ada beberapa perkara yang puan perlu ingat.
Nanti saya akan terangkan.
Sekarang waktu tengah hari. Pergilah makan.
Ya, doktor juga. Selamat menjamu selera.
Kami nak belanja doktor makan malam di restoran paling mahal,
tapi kami tak boleh buat begitu, bukan?
Ya. Saya boleh dipecat.
Terima kasih atas pelawaan itu.
Niat yang penting. Jumpa nanti.
- Kita makan bersama, bukan? - Entahlah.
Jangan ganggu saya, boleh?
Tentang Yoo Gyeong-jin, pemain biola itu.
Awak dah tahu berapa dia bayar?
Saya tak minat. Jangan sibuk hal orang.
Hei.
Helo!
Ya, helo.
Nak makan, bukan? Saya belanja.
Yakah? Tapi saya ada kawan.
Saya bayar sekali. Berapa orang?
- Helo. - Helo.
Terima kasih. Jun-wan belanja makan tengah hari.
- Bagus. - Terima kasih.
Inilah menu tengah hari terbaik.
Sebab itu saya tak makan di tempat lain.
Hei, turunkanlah. Awak ingat itu obor Olimpik?
Nampak terlalu sempurna macam model makanan.
Bukan plastik.
Profesor Kim, boleh saya makan satu lagi?
Ya, makanlah. Makan sebanyak mana awak nak.
Awak tak ada selera?
- Ya. - Tak pernah tengok awak makan sedikit.
Biasanya awak pelahap.
Saya tak lalu makan. Rasa macam makan pasir.
Aduhai. Kalau begitu, biar saya ambil paha ayam awak.
Tak boleh. Saya nak makan yang ini.
Kata tadi tak ada selera.
Rasa macam makan pasir.
Nasi saja, bukan ayam.
Saya simpan untuk makan akhir sekali.
- Jangan menyibuk. - Sekali lagi?
- Ik-sun pun suka paha ayam. - "Ik-sun"?
- Ik-jun. - "Ik-sun."
- Ik-jun. - Tak, "Ik-sun."
Bukan, Ik-jun! Saya kata Ik-jun!
Makan saja.
Okey.
Tapi mesti ada seseorang nama "Ik-sun"
dalam dunia ini, bukan?
Ya, mungkin.
Mungkin di sebelah dunia yang satu lagi.
Hei, Song-hwa. Cakaplah.
Hei, hari ini menu paha ayam. Cepat!
Yakah? Alamak. Sayangnya.
Saya ada perjumpaan makan tengah hari.
Untuk apa? Awak ada persidangan?
Perjumpaan tteokbokki penting yang dah ditetapkan minggu lepas.
Mereka sedang menunggu saya.
Ingatkan awak ada persidangan. Okey.
Mari minum kopi di pejabat awak. Balik lambat hari ini?
Ya, awak patut cepat. Selamat menjamu selera.
Ya, awak juga.
Baiklah, mari makan.
Nampak sedap.
Cubalah kentang ini juga.
Ini sudu untuk awak.
Ini pula untuk saya.
Sayang, makanlah sebelum ia sejuk.
Okey.
PEJABAT PERUBATAN 4 OBSTETRIK / GINEKOLOGI
Bagus!
Jangan kata awak beli seorang satu.
Kita tak buat begitu di sini.
Aduhai, apa semua ini?
Helo.
Tteokbokki dah sampai?
Gyeo-ul, Chuchu memang selalu pesan banyak begini?
- Kenapa? - Min-ha pesan tiga set tteokbokki.
Saya boleh habiskan satu set.
Baiklah.
Ini separuh-separuh. Perasa asli.
Itu agak pedas.
Saya suka makanan pedas.
Aduhai. Jeong-won tak boleh makan pedas…
Dia tahu.
Dr. Chu tahu, saya yang beritahu dia.
Dia saja di Yulje yang tahu.
Saya ucapkan tahniah kepada dia kerana memenangi hati Tuhan.
Betul! Gyeo-ul memenangi hati Tuhan.
- Ini apa? - Kurang pedas.
Oh, ya. Bukankah awak kata nak ajak seorang lagi?
Ya, betul.
Kali ini saya pilih dengan tepat.
Mana budak ini?
Hei! Jangan berani masuk ke sini!
Helo.
Saya ingat ini Pejabat Perubatan GS.
- Apa awak buat di sini? - Dah tentulah makan tteokbokki.
Makanlah tteokbokki. Telur kukus pun ada.
Telur kukus itu saya punya. Saya nak makan semua.
Ya, baiklah.
Saya tak kisah. Si kedekut itu boleh makan semuanya.
- Ini pedaskah? - Yang ini kurang pedas.
- Awak tak makan pedas? - Makan. Saya suka yang pedas.
Ini pun boleh.
Makanlah.
- Nah. - Terima kasih.
Awak pun makanlah.
- Okey. - Nah.
Makanlah bebola nasi juga.
- Awak pun. Makanlah. - Okey.
- Gyeo-ul. - Ya?
Tiga.
Dua.
Satu.
- Helo. - Awak dah sampai.
Helo. Hai.
Andrea, kenapa lambat sangat?
Awak saja pakar pediatrik di sini?
Ya, saya saja.
Ya, awak saja.
Itu ayat kenyataan, bukan soalan.
Ini agak pedas.
Mungkin terlalu pedas untuk awak.
Biar betul.
Sampai hati buat saya begini?
Ini cara kamu layan Dewa Asmara kamu?
Hei, awak di mana?
Saya tak kisah.
Okey, jumpa di sana.
Pergi dulu! Biarlah saya lapar!
Profesor Lee.
Itu Song-hwa? Nak bawa kotak bebola nasi yang belum dibuka ini?
Tak apa. Saya dah makan banyak. Makanlah. Saya pergi dulu.
- Profesor Kim. - Terima kasih.
Profesor Cheon ada persidangan minggu depan.
- Awak ambil alih pesakitnya? - Ya, hanya tiga.
Termasuk Lee Gyeong-mi?
Ya, tapi tak tahulah jika ini dikira ambil alih
sebab tak banyak yang kita boleh buat.
Betul juga.
Profesor Cheon ada persidangan minggu depan,
jadi Profesor Kim Jun-wan akan gantikan dia dan jaga awak.
Dia bagus. Awak tak perlu risau.
Dia mungkin kasar, tapi dia sangat ambil berat tentang pesakitnya.
Dia juga selalu jenguk pesakitnya.
Ya, awak dah tahu, bukan?
Awak tak sunyi?
Aduhai.
Kami akan kerap datang melawat.
Tapi dia selalu hantar terlalu banyak.
Saya takkan boleh habiskannya.
- Sayanglah kalau dibuang. - Saya tahu.
Saya pesan hantar sedikit, tapi nanti hantar banyak juga.
Ia terlalu berat hingga saya tak boleh angkat sendiri.
Sekarang dia hantar ke Seokcho pula.
Aduhai, dia hantar terlalu banyak.
Mak saya pun sama. Saya pindah ke Seoul 20 tahun lalu
dan kami selalu bergaduh tentangnya dulu.
"Mak, tolonglah! Jangan hantar terlalu banyak makanan, tolonglah!"
Tapi sia-sia saja. Dia tak pernah dengar.
Dia hantar 50 juta daun perila apabila anginnya baik.
Mak awak hantar apa kali ini?
Sayur jeruk.
Sedapnya.
Bawang putih, cili dan saderi daun. Sebekas setiap satu.
Aduhai, bilalah saya nak habiskannya.
Mungkin saya balik ke Seokcho malam ini.
Untuk makan sayur jeruk.
Berilah saya sedikit.
Bagus juga. Ambillah. Tak mungkin saya boleh habiskan sendiri.
Ya, mesti mak awak hantar lebih untuk kongsi dengan kawan-kawan.
Beri saya sedikit. Jun-wan dan Jeong-won juga.
Jeong-won pandai memasak, jadi mesti dia suka.
Ya, saya patut buat begitu.
Ya.
Tapi ada satu syarat.
Ambil daun perila saya.
Saya ada 20 juta daun perila di rumah. Ambillah sepuluh peratus.
Okey, saya suka daun perila.
- Setuju? - Setuju.
Cantiknya.
Apa pendapat awak tentang lampu meja ini? Cantik, bukan?
#SUAMI TERBAIK #TERIMA KASIH JAE-HAK
Ya, cantik.
Tapi kenapa awak tengok media sosial orang lain?
Ini isteri saya.
Isteri saya muat naik ini.
Dia beli lampu ini hari ini.
Kenapa tak cakap itu isteri awak?
Lihatlah tanda pagarnya. "Suami terbaik.
Terima kasih, Jae-hak." Nampak?
Cawan dah kosong. Awak minum apa?
Semua orang layari media sosial untuk tengok gambar orang lain.
Saya tahu awak pun ada, tapi akaun awak terhad.
Betul. Saya pun ada.
Saya pun ada media sosial.
Kenapa buka akaun media sosial kalau tak muat naik apa-apa?
Tak ada apa. Tak ada langsung.
Bukan saya kerap buka pun.
Teman wanita saya yang buatkan sebelum pergi ke UK.
Saya cuma guna untuk lihat gambar teman wanita saya.
Jangan lihat saja. Awak patut muat naik gambar juga.
Barulah teman wanita awak pun dapat lihat
apa yang awak buat dan keadaan awak.
Kami bual hari-hari.
Bercakap di telefon tak sama
dengan berkongsi kehidupan harian dengannya.
Kehidupan harian? Saya tak ada kehidupan.
Saya pergi kerja dan balik rumah.
Itu pun boleh dikongsi.
Awak patut muat naik beberapa gambar agar teman wanita awak dapat lihat.
Awak nak saya ajarkan caranya?
Sudahlah. Nak ajar apa? Ambil gambar dan muat naik saja.
Berikan telefon kepada saya sekejap.
Kenapa?
Sekejap.
Jangan bergerak.
- Hei. - Bagus!
Aduhai! Gambar ini memang bagus.
Awak juga boleh gunakannya sebagai gambar pasport.
Padam.
- Apa patut saya tulis? - "Kim Jun-wan"?
Semua orang tahu awak Kim Jun-wan.
Kalau begitu…
"Kim Jun-wan, Profesor Bedah Kardiotoraks di Yulje"?
Nak berlagak dengan jawatan?
Apa kata…
"Ini untuk teman wanita saya."
Sudahlah. Teman wanita saya akan terkejut.
Nak buat tanda pagar apa, ya?
Apa kata…
Itu untuk apa?
Awak nak ramai orang lihat, bukan?
Kalau muat naik dengan tanda pagar yang banyak,
lebih ramai orang akan jumpa gambar awak.
Saya tak nak orang lain lihat.
Teman wanita saya saja yang boleh.
Kalau begitu, tak perlu tanda pagar.
Okey, jangan guna. Teman wanita saya saja yang boleh lihat.
Dah siap.
Beritahu saya kalau awak nak belajar tentang media sosial.
Tak mungkin.
Manalah tahu. Kalau awak nak belajar lagi,
cari saja saya dah cakap ini.
"Jae-hak, awak ada masa?"
Saya dah kata tak mungkin. Saya nak pergi berehat.
SSSOONIE GAMBAR PERTAMA SETELAH SEKIAN LAMA
#LATTE PALING SEDAP
SEMUANYA ATAS JASA #SE-GYEONG #DA-SOM #MARKAH PENUH IELTS
ATUR JANJI TEMU UNTUK SE-GYEONG DAN DIHADIAHKAN INI #TERIMA KASIH
PUSAT PERUBATAN YULJE
Helo, hujung minggu awak seronok?
Ada tak kena dengan Eun-ji.
Dia dah bangun, tapi tangan tak bermaya.
Apa?
Banyak betul pembedahan awak.
Ya, minggu ini penuh. Awal awak datang?
Ya, saya nak minum kopi sebelum masuk.
Profesor Kim, ada panggilan. Daripada Dr. Do Jae-hak.
- Ada apa? - Ada kecemasan kecil.
- Cakaplah. - Kawalan motor kiri Eun-ji lemah.
Rasanya tangannya di Gred Dua. Kakinya, Gred Tiga.
- PT dia pula? - INR dia 2.8.
Kita tak boleh buat MRI disebabkan VAD. Mari buat imbasan CT.
Panggil ahli neurologi untuk lihat dulu.
Terangkan kepada mak Eun-ji
dan beritahu saya. Saya datang selepas pembedahan.
Terima kasih.
Awak uruskan semua pembedahan VIP?
Tak bolehkah profesor lain bantu?
Tak patut ulang-alik ke Seokcho setiap kali.
Bukan semua pembedahan. Hanya sekali setiap dua minggu.
Terima kasih untuk kopi tadi.
- Ini rasuahkah? - Taklah, hadiah.
Saya rasa sangat lega apabila awak ada di Seoul.
Macam mana dengan Seok-min?
Kamu berdua masih belum berbaik?
Belum.
Bergaduh besarkah?
Saya kata saya pilih bedah saraf sebab nak belajar tentang otak
dan tak faham kenapa dia mengalah begitu mudah.
Seok-min pula jawab, "Sebab itulah orang yang hidup senang
tak bertimbang rasa."
Bergaduh besar rupanya.
Ya.
Telefonlah dia dulu.
Saya dah telefon, tapi kami akhirnya bergaduh lagi.
Dah dua minggu kami tak jumpa.
Jika dibiarkan, kami mungkin berpisah.
Tunggu sajalah.
Sesuatu akan berlaku.
Saya dan bekas teman lelaki saya pun kerap bergaduh.
Setiap kali bergaduh, saya nak berbaik semula secepat mungkin,
jadi saya telefon serta jumpa dia walaupun sibuk
dan kami berbincang panjang.
Ia sangat memenatkan.
Tapi ada satu benda yang saya belajar apabila meningkat umur.
Asalkan kamu berdua mahu kekalkan hubungan
dan tak terlalu berjauhan,
tunggu dan lihat saja.
Sesuatu pasti akan berlaku.
Dalam sehari pun, macam-macam boleh berlaku.
Ia berlaku sama ada baik atau buruk.
Kadangkala, awak perlu telefon dan berjumpa sebab sesuatu berlaku.
Dia mungkin sangat sibuk sekarang ini,
belajar benda baru dan jumpa orang baru di tempat baru.
Awak pun sibuk.
Apa yang terbaik adalah terus sibukkan diri.
Fokus saja kepada hidup awak
dan lama-kelamaan,
sesuatu akan berlaku
dan kamu berdua akan telefon untuk berjumpa.
Betul. Mungkin saya akan ada masalah dan akhirnya telefon dia.
Begitu juga yang di sebaliknya.
Jadi biarlah masa yang menentukan hubungan awak.
Mari selesaikan kerja. Saya dah lambat untuk pembedahan.
Maafkan saya, Profesor Chae. Juga, terima kasih.
KESATUAN KREDIT
Semua dokumen yang diperlukan dah ada.
Pinjaman akan diluluskan paling cepat minggu depan.
- Terima kasih. - Profesor Ahn.
Kami ada hadiah kalau awak beli rumah yang awak suka.
Pengurus cawangan nak tolong sebab ini untuk tujuan baik.
Aduhai, betulkah?
Sudahlah pinjaman diuruskan dengan cepat, dapat hadiah pula?
Saya takkan menolak.
Oh, ya. Awak tak beri anak patung itu kepada pelanggan?
Saya ada dua akaun simpanan di sini.
Oh, ya. Saya akan berikan satu.
Awak ada anak? Ingatkan awak masih bujang.
Tak, saya belum berkahwin.
Berikan saya satu saja.
Saya akan beri dua. Berilah satu kepada teman wanita awak.
Terima kasih.
Cium.
Helo.
- Helo. - Hai.
Anak patung? Ia untuk apa?
Comelnya!
Yang kecil itu apa?
Anak patung ini sangat comel.
Pasti anak saya sukakannya.
Nampaknya awak ada dua.
Hari jadi anak saya tak lama lagi
dan dia suka anak patung begitu.
Cakap saja. Hari jadi dia tak lama lagi.
- Boleh tak… - Helo?
Saya datang sekarang.
Saya ada kecemasan. Saya pergi dulu.
Okey.
Hei, saya datang sekarang.
Nasib baik tak ada pendarahan.
Saya dah tunjuk kepada pakar radiologi.
Tiada pendarahan, tapi kami tak pasti sama ada berlaku embolisme atau tidak.
Eun-ji juga hampir boleh bergerak semula sepenuhnya.
Memang nasib baik betul.
Beri berapa banyak warfarin?
Semalam dia diberi satu mililiter.
Berikan 1.5 mililiter hari ini sedikit demi sedikit,
jadi beri enoxaparin dulu.
Mak Eun-ji sangat bimbang.
Saya dah terangkan kepada dia yang Eun-ji dah okey sekarang,
tapi saya rasa awak patut beritahu dia.
Itu akan buat dia tenang.
Ya, saya memang nak buat begitu.
Terima kasih. Saya dah sampai.
Ketulan darah boleh terjadi walaupun kami beri ubat cair darah.
Keadaan ini dipanggil mikroembolisme.
Saya rasa ada ketulan darah kecil yang melalui otaknya dan menyebabkan tersumbat.
Nasib baiklah ia dah pulih sekarang.
Jadi bagaimana kalau kita berikan dia lebih banyak ubat cair darah?
Saya dah pernah terangkannya dan kita juga pernah tengok.
Terlalu banyak ubat cair darah akan menyebabkan pendarahan.
Kalau ia berlaku dalam otaknya, keadaan akan jadi lebih serius.
Kami akan kerap periksa darah Eun-ji dan berhati-hati dengan ubat cair darah,
tapi kalau ini masih terjadi, maknanya ia boleh terjadi lagi.
Apa pun, ia seperti ada bom jangka dalam dada.
Saya rasa masa semakin suntuk.
Dia patut segera dibedah sebaik saja ada penderma.
Profesor Kim.
Setiap hari rasa menyeksakan.
Anak saya, Eun-ji…
Saya…
dah terlalu penat dan sukar untuk harungi setiap hari.
Apabila saya bangun pagi,
saya takut apa yang akan terjadi.
Jantung saya berdegup kencang.
Saya tak mampu hidup begini.
Saya terfikir jika kami patut berputus asa saja.
Sayang.
Awak dah bertahan dengan baik.
Awak kekal tabah.
Janganlah begini.
Maafkan saya, Profesor Kim. Saya minta maaf.
Tak apa.
Puan.
Puan dah bertahan dengan baik.
Eun-ji juga masih kuat.
Selagi puan tak berputus asa,
kami takkan berputus asa dulu.
Kami akan cari penderma jantung untuk Eun-ji…
dan lakukan pembedahannya.
Bersemangatlah
dan jangan putus asa, okey?
Baiklah.
Terima kasih.
UNIT RAWATAN RAPI PEDIATRIK WAD PENGASINGAN
Jadi…
- Kita tandatangan sewa minggu depan - Ya.
dan pihak hospital akan uruskan kos penyelenggaraan setiap bulan.
Betulkah kita boleh buat minggu depan?
Ya, dah pinjaman diluluskan hari ini.
Kita akan dapat duit minggu ini.
Kalau begitu, mari buat senarai barang untuk dibeli.
- Kamu berdua dah makan malam? - Ya, sudah.
Saya pun dah makan.
Peti sejuk, TV, sofa, mesin basuh…
Kita tak perlukan katil, bukan?
Katil? Bukankah bagus kalau beli satu?
Katil bujang?
Kamu berdua nak tinggal bersama?
Ya, kami nak tinggal bersama.
Apa yang berlaku? Apa rancangan kamu berdua kali ini?
Jeong-won nak buat penginapan penjaga
untuk pesakit dari luar bandar
dan yang datang untuk terapi antikanser atau hemodialisis.
Dia beli rumah berdekatan hospital.
- Tak, sewa jangka panjang. - Betul.
Kami mula dengan sewa.
Bolehkah buat Program Talian Hayat dan penginapan dengan keuntungan
dari Wad VIP?
Banyak duit yang diperlukan untuk itu.
Saya dan Pengarah Ju dah buat perjanjian.
Saya minta sokongannya untuk projek peribadi saya
sebagai balasan saya terus bekerja di sini.
Dia tak tahu tentang Program Talian Hayat,
jadi saya minta dia bantu saya mulakan impian saya.
Penginapan penjaga ini projek pertama?
Ya.
Saya rasa itu yang paling diperlukan oleh pesakit.
Untuk perkara lain pula, kita perlu tukar polisi kita
dan akan ambil masa untuk selesaikan isu ini.
Sebab itulah saya nak mulakan dengan penginapan penjaga.
Apa impian terbesar awak?
Hospital kanak-kanak.
Apa?
Impian terbesar saya adalah membina hospital kanak-kanak.
Saya nak bina hospital kanak-kanak
yang berikan perkhidmatan pediatrik yang menyeluruh.
Tinggi kosnya nanti.
Kosnya kira-kira 400 bilion won.
Apa?
HEBATNYA
Awak sibuk menconteng tadi sebab awak fikir itu kelakar?
Awak buat apa?
HEBATNYA
- Awak suka lawak kolot dia. - Ia sangat kelakar!
Ahn Jeong-won, awak memang hebat. Sekali lagi!
HEBATNYA
Mari buat bersama.
HEBATNYA
- Aduhai. - Hei, telefon awak.
Gyeo-ul telefon.
- Hei, Gyeo-ul. - Keputusan makmal Choi Han-na bagus,
jadi kami boleh pindahkan dia ke wad biasa esok.
Tapi dia tak nak makan dan tak ada tanda mahu membuang.
- Boleh beri enema? - Tunggu. Saya datang.
Baru buat PA dada saja, bukan?
Ambil sinar-X badan juga. Baiklah.
Saya kena pergi. Selamat berbincang.
Saya akan beli hadiah rumah baru selepas tandatangan kontrak nanti.
Apa yang bagus? Mesin kopi?
Pengurus cawangan bank nak berikannya kepada kami.
Yakah? Biar saya fikir dulu. Saya pergi dulu.
Hei, sekali lagi.
Pergilah cepat!
OKEY
Aduhai.
Kita tak perlukan ketuhar mikro?
- Bagus juga kalau ada. - Ya.
Dia sangat sensitif,
jadi dia sengaja tahan sebab dia tak biasa
ada orang tolong dia membuang air.
Begitu.
Jangan pantau keadaan fizikal saja.
Cuba prihatin terhadap perasaan pesakit juga, okey?
Baiklah, saya faham. Maafkan saya, profesor.
Tak perlu minta maaf. Teruskan usaha.
Hei, nak minum kopi dengan saya?
Awak dah makan?
Entahlah.
Hei, awak dah macam menetap di bilik bedah, ICU dan PICU.
Cubalah kurangkan pembedahan dan ambil sedikit pesakit.
Cakaplah kepada ketua awak.
Sayalah ketua.
Saya selalu buat pembedahan, jadi saya dah biasa.
Tapi banyak ada benda lain yang buat saya tertekan.
Banyak yang saya fikir.
Pembedahan hari ini sukar?
Taklah, ia berjalan lancar.
Tapi denyutan jantungnya amat tak stabil
selepas pembedahan,
jadi kami terpaksa guna ECMO.
Saya pasti dia akan cepat sembuh.
Lagi satu, Eun-ji…
Ya, awak pernah beritahu saya beberapa kali.
Kanak-kanak yang guna VAD paling lama di sini.
Ya. Dia dah bergantung kepada VAD hampir lima bulan,
menunggu penderma jantung, tapi kami tak dapat cari.
Kami berhati-hati berikan ubat,
tapi dia alami ketulan darah dan pendarahan.
Kami asyik ditimpa masalah.
Saya risau. Dia perlu dibedah secepat mungkin.
Penderma pasti akan muncul.
Kemudian? Apa lagi?
Hari ini hari jadi ayah saya.
- Betul! - Saya pun baru teringat.
- Telefonlah dia. - Sudah.
Tapi dia dah tidur.
Aduhai.
Saya tak dapat ucapkan selamat hari jadi pun.
Pergilah balik dan tidur.
Saya rasa awak tak cukup tidur.
Saya bertugas malam ini.
- Saya juga. - Setidaknya saya tak sunyi.
Nanti saya melawat awak.
Hei, jangan risau. Saya tak apa-apa.
Saya tak risau. Saya nak makan snek awak.
Saya nampak awak ada banyak snek baru.
Mari pergi. Aduhai, sejuknya di sini.
Ya, mari pergi. Segalanya rasa dingin, fizikal dan mental.
Jahit baik-baik dan selesaikan semuanya.
Periksa pendarahan walaupun di ICU.
- Baik. - Terima kasih.
- Terima kasih.
Potong busa gel sebesar ini dan berikan kepada saya.
Baik.
Awak asyik sakit kepala dan demam juga?
Awak perlu ke hospital.
Saya dah pergi minggu lepas.
Saya dah buat ujian darah dan sinar-X semasa di sana.
Mesti sebab kemalangan itu.
Saya dah makan ubat, jadi saya okey.
Keputusannya dah keluar?
Mestilah belum. Di sini bukan Korea.
Keputusan takkan keluar hingga minggu depan.
- Okey. - Suara awak macam lemah.
Ada sesuatu berlaku? Keadaan pesakit awak teruk?
Tak, saya okey. Pesakit pun okey.
Saya sedang bertugas, jadi saya membaca di pejabat.
- Oh, ya. Peperiksaan saya. - Ya.
Saya dapat markah tertinggi.
Yakah? Tahniah.
Awak kata awak tak jawab dengan baik.
Saya tipu. Semua ahli keluarga saya buat begitu.
Aduhai. Tahniah.
Markah tertinggi di kelas atau di universiti?
Apa? Jadi awak patut terima ucapan tahniah paling besar.
Tahniah, syabas.
Ya, baiklah.
Helo.
Saya selalu dengar tentang awak.
Tak, tak apa.
Tentulah.
Begitu.
Taklah, saya tak sibuk sekarang.
Ya.
Begitu.
Doktor, saya nak cakap sesuatu.
Okey, ada apa?
Tadi kita lakukan biopsi navigasi-berpandu pada Won Jin-hwan
sebab kita syak ada astrositoma selerak.
Kita baru buat imbasan CT dan mengesan ICH di sekitar kawasan biopsi.
Profesor Min suruh saya bincang dengan doktor dulu.
Mengambil kira kedudukan tumor,
saya risau kalau jarum biopsi
mungkin terkena pada cabang distal MCA.
Saya tak begitu pasti, tapi skrin di bilik bedah menunjukkan
jarum itu dah termasuk agak dalam.
Apa kata kita buat TFCA dan cari lokasi sebenar?
Mustahil kamu semua cucuk ia dengan jarum.
Jangan merepek. Itu tak mungkin berlaku.
Ya.
Biopsi tumor boleh akibatkan pendarahan, jadi pantau saja pesakit buat masa ini.
Kita akan tunggu dulu
sebelum buat satu lagi angiogram dan periksa, okey?
Anak mata kanannya membesar kepada 0.4 sekarang.
Tak apa.
Baiklah.
Saya nak tidur sekejap di bilik tunggu sedia.
Berusahalah.
Ya.
ICU
UNIT RAWATAN RAPI
Hei, tepat pada masanya.
Jae-hak, awak ada masa?
Mari pergi.
Awak nak muat naik gambar?
Tak, hanya kapsyen.
Tak boleh buat begitu.
Mana boleh muat naik kapsyen saja.
Muat naik saja apa-apa gambar yang ada dan tulis kapsyen.
Tanda pagar pula?
Awak nak guna tanda pagar? Saya suka sikap itu.
Ini, tekan simbol tanda pagar dan senaraikan perkataan yang berkaitan.
Maknanya gambar saya akan keluar kalau orang cari perkataan itu?
Ya! Lebih banyak tanda pagar awak guna, lebih ramai orang akan lihat.
Tapi awak kena buka akaun untuk tontonan awam dulu.
Baiklah, biar saya cuba.
En. Won, boleh angkat tangan kanan?
Tangan kiri pula.
PEJABAT TENAGA PENGAJAR KLINIKAL
Awak patut telefon saya.
Saya baru telefon.
Yakah?
Kenapa? Ada apa?
Saya rasa Won Jin-hwan alami pendarahan di cabang distal MCA.
Fungsi motor bahagian kirinya lebih rendah, di Gred Tiga.
Tak bolehkah buat imbasan CT?
Kita baru buat tadi.
Macam mana awak tahu pendarahan itu akibat koyak
di cabang distal MCA atau benda lain?
Kalau arteri di cabang distal pecah,
pendarahan akan berterusan.
Jadi boleh kita buat imbasan CT bersama CT angiogram nanti?
Dia masih boleh ikut arahan, bukan?
Betul tak?
Dia boleh angkat tangan dan kelip mata.
Ya.
Mari tunggu sekejap lagi. Teruskan pantau dia dengan teliti.
Kita akan buat imbasan CT angiogram kalau keadaan bertambah teruk.
Kita akan buat imbasan dan periksa pendarahannya,
kemudian panggil Profesor Min, okey?
Dr. Heo,
kita tak patut bedah kepala begitu cepat.
Biopsi mungkin akan menyebabkan sedikit pendarahan.
Ia akan berhenti nanti.
Berikan dia manitol dan lihat perkembangannya.
Okey? Faham?
Baiklah, saya faham.
Bagus.
Hai, adik! Apa khabar?
Hei. Macam mana semuanya? U-ju sihat?
U-ju baik-baik saja.
Awak nampak pucat.
Saya cuma penat belajar.
Awak masih bekerja. Sedang bertugas juga?
Ya. Sekejap, awak tahu orang lain yang bertugas waktu malam?
Kawan saya.
Rakan serumah saya pun bertugas waktu malam hari ini.
Apa khabar semua orang? Song-hwa apa khabar?
Song-hwa baik-baik saja.
Jeong-won dan Seok-hyeong pun sihat?
Semua sihat. Sejak bila awak ambil berat tentang kawan-kawan saya?
Mereka semua sihat. Jaga diri sendiri saja.
Semuanya okey di sana?
Ya, saya sihat dan gembira.
Ya, macam mana dengan Jun-wan? Profesor Kim pun sihat, bukan?
Tak juga.
Dia tertekan. Banyak sangat pembedahan. Dia penat bekerja.
Saya tak pernah nampak dia begitu tertekan.
Ada sesuatu berlaku kepadanya?
Tak, tapi macam ada banyak perkara yang mengganggunya.
Rasanya teman wanita dia juga salah satu punca.
Teman wanita dia macam agak pentingkan diri.
Okey, teman wanita dia… Kenapa awak fikir begitu?
Saya tak tahu sangat,
tapi saya rasa dia tak bertimbang rasa.
Dia pentingkan diri. Jun-wan sangat tertekan kebelakangan ini,
tapi terpaksa jaga hati kekasihnya dan tak dapat luahkan tekanan.
Teman wanitanya sibuk bercerita tentang dirinya saja.
Hei, saya dah lambat nak pergi belajar.
Baiklah. Hati-hati dengan kereta dan jangan lupa sarapan.
Telefon saya kalau tak ada duit, okey?
Baiklah. Awak pun jaga diri.
- Saya letak dulu. - Okey.
TANDAS
- Awak dah periksa dia lima minit tadi. - Lima minit dah berlalu?
En. Won Jin-hwan.
En. Won!
BILIK SIMPANAN ALATAN
Anak mata kanan pesakit Won Jin-hwan membesar. Sekarang 0.6.
Mental hampir tak sedar. Motor sebelah kiri kian teruk.
Saya telefon Profesor Min.
Hei, tunggu dulu. Saya datang sekarang.
Kita dah tak ada masa!
Kalau sesuatu berlaku kepada pesakit, doktor nak bertanggungjawab?
Saya akan minta imbasan CT dilakukan sekarang dan telefon Profesor Min.
- Tolong bersedia untuk intubasi. - Okey.
Tekanan darahnya okey?
Ya, 140 dan 80.
Dia perlu dibedah sekarang. Fokus.
- Baik. - Baik.
Awak pantau dia dengan teliti?
Ya, kami periksa dia setiap sepuluh minit.
Sebaik saja sahkan keadaan mental berubah,
kami periksa pendarahan dengan imbasan CT dan telefon awak.
Kalau sesuatu yang berlaku kepada pesakit,
semuanya salah kamu.
- Baik. - Baik.
PUSAT PERUBATAN YULJE
Dr. Heo.
Pergilah tidur. Katil di sana kosong.
Tidurlah. Nanti saya kejutkan.
Tak apa. Saya boleh tidur di sini.
Saya boleh tidur sambil duduk.
- Belum pagi lagi, bukan? - Matahari hampir terbit.
Doktor felow itu pasti berleter kepada awak.
Saya belum jumpa dia selepas pembedahan.
Kalau dia berleter pun, saya akan dengar. Saya terlalu biadab.
Masuk telinga kanan, keluar telinga kiri saja.
Kita dapat bedah pesakit secepat mungkin
sebab awak kerap pantau keadaannya.
Pembedahan pun berjalan lancar.
Saya di pihak awak.
Terima kasih. Nanti saya belanja minum apabila En. Won dipindahkan
ke wad biasa selepas dia stabil.
- Baiklah, saya tunggu. - Baiklah.
Saya pun dah dengar.
Semua orang di hospital tahu.
Maafkan saya.
Macam mana dengan pesakit?
Saya baru periksa dia lagi tadi.
Saiz anak mata dia dah normal.
Fungsi motor kirinya masih lemah, tapi keseluruhannya dia semakin pulih,
jadi saya rasa dia akan sedar tak lama lagi.
Semasa awak beritahu doktor felow,
macam mana keadaan neurologi pesakit ketika itu?
Dia ada tunjuk simptom neurologi?
Dia masih boleh ikut arahan semasa kami pindahkan dia ke ICU.
Tapi anak mata kanannya sedikit besar
dan fungsi motor kirinya jauh lebih lemah
berbanding sebelah kanan walaupun dia di bawah anestesia.
Kemudian dalam sejam,
keadaan mentalnya hampir tak sedar dan anak matanya membesar.
Bagus awak curiga dengan pendapat doktor felow itu.
Tapi…
selain itu, awak bersalah.
Memang awak yang salah.
Maafkan saya. Saya tak patut biadab kepadanya.
Saya akan pergi minta maaf.
Saya tak berniat nak bertengkar.
Saya tak sedar yang saya tertinggi suara.
Maafkan saya.
Tidak.
Awak patut bertengkar lebih awal.
Awak patut berkeras dengan keputusan awak kalau awak yakin betul.
Awak yang pantau keadaan pesakit.
Maknanya awak yang lebih tahu soal pesakit.
Jadi awak patut percayakan penilaian awak dan berkeras.
Kalau apa-apa terjadi kepada pesakit,
semuanya salah awak.
Keadaan dia bertambah teruk sebab awak buang masa
teragak-agak dan tak dapat buat keputusan.
Awak dah bekerja keras mengkaji kes dan memantau dia,
jadi lawan betul-betul.
Itu saja caranya…
untuk selamatkan pesakit.
Jururawat akan jelaskan cara penjagaan luka untuk kurangkan parut.
Kita jumpa lagi selepas sebulan.
Teruskan usaha.
Baiklah. Terima kasih, doktor.
- Itu pesakit terakhir? - Ya, terima kasih.
Terima kasih.
Hei, bukankah masih awal di sana? Awak berjaga sepanjang malam?
Awak boleh bercakap sekarang?
Ya, saya baru selesai sesi rawatan. Ada apa?
Kalau awak balik ke pejabat…
Pergi ke pejabat dan telefon saya. Saya akan tunggu.
Ya, okey. Nanti saya telefon semula.
Hei, saya di pejabat sekarang. Apa yang berlaku?
Sebenarnya…
Ik-sun. Ada sesuatu berlaku, bukan?
Saya jatuh cinta dengan orang lain.
Maafkan saya.
Apa maksud awak?
Maafkan saya.
Adakah Se-gyeong orangnya?
Maafkan saya, Jun-wan. Saya letak dulu.
PUSAT PERUBATAN YULJE
Di mana Jun-wan?
Dia tak ada selera.
Ada sesuatu berlaku kepada Jun-wan?
Dia nampak susut banyak.
Mungkin dia berpisah dengan teman wanitanya?
Saya tak tahu apa-apa tentang Jun-wan. Kamu semua tahukah?
Awak patut tahu sebab kamu berdua tinggal bersama.
Tapi tak semestinya saya tahu semua.
Jeong-won, dah sampai masa awak cari rumah sendiri.
Maksud saya, awak ada gaji. Tak bolehkah awak sewa pangsapuri?
Tentulah saya mampu.
Hei, dah banyak kali saya beritahu Jun-wan yang saya nak pindah.
- Tapi? - Tapi masalahnya…
dia nampak sangat sedih setiap kali saya kata begitu.
Jun-wan sangat senang rasa sunyi.
Betul.
- Yakah? - Ya.
Saya dah kata nak pindah semasa kami duduk bersama dua tahun lepas.
Matanya jadi bergenang?
Saya tak pernah lihat orang dengan mata sedih begitu.
Dia senang sangat rasa sunyi.
Saya bukan hidup atas duitnya. Cuma dia tak nak lepaskan saya.
Kami tahu. Jun-wan tak boleh hidup sendirian.
Dia nampak garang di luar, tapi sangat lembut di dalam.
- Macam harimau tak bertaring? - Tepat sekali.
AHN JEONG-WON
Cepat. Matahari dah nak terbenam.
- Awak orang-orang? - Teruk sangatkah?
- Pakai untuk nampak cantik? - Tak, untuk halang cahaya UV.
- Okey. - Saya patut pakai atau tidak?
- Nampak hodoh. - Tak guna…
Siapa peduli? Ia untuk halang cahaya UV.
Perlukah ia nampak cantik?
Tak, asalkan halang cahaya UV.
Saya akan pakai.
Macam orang-orang, bukan? Hodoh sangatkah?
Taklah, cantik. Awak nampak cantik.
Orang-orang tercantik yang pernah dilihat.
Hei!
Marilah pergi. Matahari dah nak terbenam.
- Ya, kita patut cepat. - Okey.
Daun baru cina dah tumbuh di sepanjang jalan mendaki.
Ya, ia dah lama tumbuh.
Awak nak makan sup daun baru cina? Nak saya buatkan?
- Sup daun baru cina? - Ya.
Sup daun baru cina
- Sup daun baru cina - Sup daun baru cina
- Bagus!
- Sup daun baru cina - Aduhai.
Bagus juga sup daun baru cina.
Ini waktu yang saya paling suka dalam sehari.
Waktu matahari nak terbenam.
Lebih bagus kalau hujan sekarang.
Betul. Hei, U-ju pun suka hari hujan?
Tak.
Ada satu saja benda yang dia suka dalam dunia ini.
- Ayahnya? - Tak, teman wanitanya.
Dia benar-benar jatuh cinta. Mereka dilamun cinta.
Aduhai, U-ju ada teman wanita?
Ya, mereka dah lama bercinta. Namanya Mo-ne.
"Mo-ne"? Cantik namanya.
Dia sepupu Hong-do dan Yun-bok.
Yun-bok dan Hong-do di Yulje?
Ya. Doktor pelatih Yun-bok dan Hong-do.
- Awak tak tahu? - Tentulah saya tak tahu.
Kebetulan pula.
Oh, ya. Bukankah Hong-do dan Yun-bok mengingatkan kita tentang masa dulu?
Saya rasa saya lebih bijak daripada Hong-do.
Ya, mungkin.
Tapi awak lebih kasihan berbanding dia.
- Hei, apa maksud awak? - Apa?
Tolonglah. Saya pakar fesyen,
- lelaki paling bergaya di Changwon. - Yalah.
Mungkin kau lebih baik berbanding dulu
- Ini lagu apa? - Kau telah memenuhi
Kekosongan dalam hatiku
Dulu, aku rasa sangat kesunyian Dalam dunia yang indah ini
Tak mungkin. Lagu "Bercinta"?
Aku berkelana Mencari teman sejiwaku
Oh, cinta
Mengapa baru sekarang kau temui aku?
Lemas dalam kesunyianku?
Oh, sayang
Aku mencintaimu
Kini, kau boleh luangkan Setiap saat bersamaku
Dah habis. Bagus.
Baiklah
Kali pertamaku terpandang wajahmu Hatiku terus tertawan
Oh, sayang. Aku akan mencintaimu Selamanya denganmu
Sayang, jangan pergi terlalu jauh Aku takkan melepaskanmu
Tolong jangan pergi Aku ingin mendakapmu erat
Aku perlukan cintamu, ya
- Dah habis? - Ya.
- Betul dah habis? - Ya.
- Nak pergi sekarang? - Ayuh.
Terima kasih.
Seronoknya.
PUSAT PERUBATAN YULJE
- Ya, helo? - Profesor Kim, kita dah ada penderma.
- Ada penderma untuk Eun-ji. - Apa?
KONOS baru saja telefon untuk tanya jika kita mahu.
Tapi Pusat Perubatan Jae-an patut dapat dulu.
Mereka tak nak terima.
Mereka tolak sebab pesakit ada jangkitan.
Berapa berat penderma?
Berat dia 40 kilogram.
Kanak-kanak lelaki berumur 11 tahun. Beratnya 40 kilogram.
Patutkah kita terima?
Ya. Kita akan terima tak kira apa pun.
Mungkin ini satu-satunya peluang Eun-ji.
- Baiklah, kami akan bersedia. - Okey.
- Helo, tuan! - Kita dah jumpa penderma Eun-ji.
- Awak di mana? - Betulkah?
Akhirnya! Eun-ji dapat hidup! Eun-ji akan selamat!
- Saya di bilik tunggu sedia. - Di mana ibunya?
Mungkin di koridor di depan PICU. Dia selalu ada di sana.
Okey. Hentikan warfarin Eun-ji segera dan sedia untuk pembedahan.
Baiklah.
Puan.
Profesor Kim.
Tak balik lagi?
Nampaknya malam ini tak boleh.
- Kenapa? Bertugas waktu malam lagi? - Tak.
Saya perlu buat pemindahan jantung Eun-ji.
Kita sudah ada penderma.
Kami akan terima jantung.
Kami tunggu pengesahan kematian otak yang kedua. Yang pertama dah selesai.
Eun-ji akan dapat jantung ini kalau tiada masalah besar.
Puan dah lama menunggu.
Banyak yang berlaku dalam lima bulan ini
selepas dia dipasangkan VAD,
tapi disebabkan kesabaran dan semangat puan,
akhirnya hari ini tiba juga.
Profesor Kim.
Ini bukan mimpi, betul?
Betulkah Eun-ji akan dapat jantung?
Ya, Eun-ji akan menerima jantung.
PUSAT PERUBATAN YULJE
Bunga ini untuk apa?
Saya jumpa di rumah.
Okey.
Awak tak apa-apa?
Ya, saya tak apa-apa.
Tindakan awak betul. Awak tak salah pun.
Apa salahnya menengking rakan senior?
Bagus. Jangan lemah semangat.
Awak datang ke sini lewat malam untuk beritahu itu?
Taklah.
Maafkan saya.
Saya dah melampau.
Saya tahu awak cakap sebab prihatin.
Mungkin saya cuma tak yakin.
Maafkan saya.
Awak tahu apa maksud bunga ini?
Tak, apa maksudnya?
Kemaafan dan berdamai.
Macam mana awak tahu?
Mesti ibu bapa awak ada kedai bunga.
Kami ada semua jenis warna tulip.
Cakaplah apa yang awak suka. Saya boleh bawa apa saja awak nak.
Awak tak lapar?
Gerai gimbap masih buka… Ya, awak sedang bertugas.
Biar saya pergi beli. Tunggu di sini.
Disebabkan dia dah lama pakai VAD,
lekatannya mungkin agak kuat,
jadi perlukan masa untuk tanggalkan lekatan itu.
Jantung ini mungkin agak besar,
jadi dia mungkin akan keluar dengan dada terbuka.
Tapi puan tahu…
walau apa pun yang terjadi,
saya nak selamatkan Eun-ji hari ini.
Puan, encik dan Eun-ji dah bertahan begitu lama untuk hari ini.
Inilah saat yang kita semua nantikan.
Saya tak mahu rosakkannya.
UNIT BEDAH
Saya akan cuba sedaya upaya.
Saya akan selamatkan Eun-ji.
BILIK MENUNGGU KELUARGA PESAKIT BEDAH
BILIK MENUNGGU
Saya…
sangat gembira untuk awak.
Tahniah, ikhlas daripada saya.
Terima kasih.
Pembedahan akan berjalan lancar,
jadi jangan bimbang.
Terima kasih.
Aduhai.
Oh, Tuhan.
PUSAT PERUBATAN YULJE
Awak tak sihatkah? Awak nampak susut banyak.
Taklah, saya okey saja.
- Helo. - Helo.
Hei! Lama tak nampak, Profesor Kim.
Boleh saya jumpa awak sekejap?
Baiklah.
ADIK
Hei, ada apa? Jarang awak telefon saya dulu.
Ik-jun.
Awak okey?
Minggu lepas saya rasa tak sihat,
jadi saya pergi jumpa doktor dan lakukan beberapa ujian.
Saya diberitahu indeks somatik hati saya lebih 300.
Doktor kata ia lebih 300 dan duktus hempedu bengkak sedikit.
Apa patut saya buat?
Balik ke Korea sekarang.
Awak tahu ini serius, bukan?
Aduhai. Jangan menangis, Ik-sun. Tak apa.
Saya akan rawat awak, jadi jangan risau.
Balik ke Korea segera.
Saya akan hantar duit untuk tiket… Tak perlu.
Saya akan tempahkan tiket untuk awak, jadi balik esok, okey?
Baiklah, tapi…
rahsiakan hal ini.
Saya tak nak orang lain tahu.
Adakah itu penting sekarang? Awak mungkin perlukan pemindahan hati.
Jangan beritahu sesiapa.
Baiklah. Buat masa ini, kita fokus untuk rawatan awak dulu.
Saya takkan beritahu sesiapa. Ini rahsia.
Jangan beritahu mak dan ayah.
- Baiklah. - Lagi satu…
Jun-wan.
Jangan sesekali beritahu Jun-wan.
Okey?
Mari lupakan saja
Kita harus lupakannya
Hari kita berdoa sambil melutut Di gereja yang kosong
Lupakannya saja
Mari lupakan saja
Kita harus lupakannya
Lupakan semua makna Di sebalik hadiah hari jadiku untukmu
Mari lupakannya sekarang
Hari kita berdoa sambil melutut Di gereja yang kosong
Mari lupakannya sekarang
Lupakan semua makna Di sebalik hadiah hari jadiku untukmu
Mari lupakannya sekarang
Malam aku mabuk Dan luahkan perasaan kepadamu
Mari lupakannya sekarang
Berjalan bersama ketika salji turun Terasa seperti dalam babak filem romantik
Kita mesti lupakannya sekarang
- Helo. Saya halusinasi awak. - Mari lupakannya sekarang
Kita harus lupakannya
Lupakan semua makna Di sebalik hadiah hari jadiku untukmu
Mari lupakannya sekarang
Kita harus lupakannya
Malam aku mabuk Dan luahkan perasaan kepadamu
Mari lupakannya sekarang
Pesakit Lee Gyeong-mi ada pelawat hari ini.
Dia ada pelawat dua kali sehari pada satu masa sejak semalam.
Awak tak tahu?
Ada status di media sosial yang cari sukarelawan untuk menemani dia.
Siapa yang muat naik?
Nah, lihat.
PUSAT PERUBATAN YULJE KIMJUNWAN
INI PROFESOR KIM JUN-WAN DARI PUSAT PERUBATAN YULJE…
Profesor Kim muat naik melalui akaun media sosialnya.
Tentulah kami dah berbincang dengan Cik Lee terlebih dahulu.
Dia sangat gembira. Dia kata dia tak rasa sunyi lagi.
Aduhai, kenapalah saya tak terfikir?
Ramai orang yang memohon.
Kumpulan jabatan kebajikan sedang periksa senarai untuk aturkan semuanya.
Profesor Kim memang…
Dia memang…
tak boleh dijangka.
Mari lupakannya sekarang
Kita harus lupakannya
Lagu seterusnya.
Beritahu kami, Song-hwa.
Kenapa awak panggil kami pada waktu siang?
Saya mahu berehat.
Saya perlu pulihkan diri saya.
Tak datang ke Seoul lagi?
Anggap saya tak ada, okey?
Profesor. Saya ada soalan.
Kenapa saya begini?
Saya fikir nak larikan diri apabila hadapi kesukaran.
Apa kaitan dia?
Jangan ganggu hidup dia lagi dan beri tekanan kepada dia.
Saya tiada kesalan dalam hidup ini.
Awak baru masuk 70 tahun, kenapa cakap begitu?
Kita boleh pergi tengok laut dan bersiar-siar.
- Kita pergi beberapa hari. - Awak rasa kita boleh?
Kenapa? Awak ada idea lain?
Awak juga patut berjanji.
Apa ini?
- Kenapa tak tidur? - Nanti saya tidur.
Saya tak boleh tidur.
- Kita boleh makan malam bersama. - Kenapa dengan Gyeol-ul?
Ada apa-apa yang awak patut beritahu saya?
Saya tak boleh janji ia takkan berulang.
Awak tak percayakan kami?
Saya cuma bertanya.
Beritahu saya jika ada apa-apa berlaku kepada Gyeo-ul.
Terjemahan sari kata oleh Rozailina Othman